'छोराछोरीले यो काम नगर भन्छन् ।मैले काम गरेको ठाउँमा आउन लाज लाग्छ रे ! यही कामले घर धानेकी छु । अब त हामी पालिहाल्छौँ नि भन्छन् । तर, म चुपचाप बस्न सक्दिनँ । काम गर्नु राम्रो हो । खराब काम नगरे कसैसँग डराउनु पर्दैन । झुक्नु पर्दैन । राम्रो काम गर्नेलाई सबैले पत्याउँछन् । त्यसैले मलाई दुःख लाग्दैन ।' उनले एकै सासमा आफ्नो अवस्था, समस्या र मान्यताहरु खुलाइन् । कुरिया गाउँ, थापाथलीमा बस्ने लक्ष्मीका पति, एक छोरा र दुई छोरी छन् । उनका पति एउटै छानामुनि रहे पनि अनजान मानिसझैँ बस्छन् ।
